Bhubaneswar
Store norske leksikon,Geografi,Verdens geografi,Asia,Indias geografi
Bhubaneswar er en by i India, hovedstad i delstaten Odisha, som ligger 25 kilometer sør for Cuttack. Det er omtrent 1 160 000 innbyggere (2020) i storbyområdet.
Byen er administrasjons- og utdanningssenter, og har blant annet to universiteter og flere høyskoler.Bhubaneswar er en gammel by, kjent allerede fra rundt år 500 fvt. Tidligere var den hovedstad i flere hindu-dynastier, og er fremdeles et viktig hinduisk valfartssted. I den gamle bydelen finnes mange templer, blant annet Mukteshwara og Parashurameshwar.De nyere, planlagte bydelene er bygd etter 1948, og byen har siden 1948 vært delstatshovedstad i Odisha. Les mer i Store norske leksikon India Indias geografi Indias historie